REPUBLIKA HRVATSKA

VUKOVARSKO-SRIJEMSKA ŽUPANIJA

GRAD OTOK

GRADONAČELNIK

KLASA: 550-01/25-01/01

URBROJ: 2196-3-02-25-1

Otok, 2. siječnja 2025. godine

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine” br. 26/15. ), članka 39. Statuta Grada Otoka (Službeni vjesnik Vukovarsko-srijemske županije broj 14/09, 4/13, 6/18 i Službenog vjesnika Grada Otoka br. 2/20, 2/21, 3/21) te Pravilnika o financiranju programa i projekata od interesa za opće dobro koje provode udruge na području Grada Otoka Klasa: 402-08/ 16-01/06, Urbroj: 2188/08-02/1-16-2 od 29. prosinca 2016. godine, Gradonačelnik Grada Otoka, objavljuje

JAVNI NATJEČAJ za dodjelu financijskih potpora za sufinanciranje programa i projekata u području socijalne skrbi i zdravstvene zaštite Grada Otoka za 2025. godinu

1. Grad Otok poziva udruge, ustanove, zaklade te druge pravne osobe sa sjedištem na području Grada Otoka čija temeljna svrha nije stjecanje dobiti, da prijave svoje programe, projekte, aktivnosti i manifestacije iz područja socijalne skrbi i zdravstvene zaštite koji se temelje na potrebama zajednice, a prema načelima djelovanja za opće dobro.
2. Subjekti iz stavka l . ovog članka mogu prijaviti projekt/program za sljedeća područja djelovanja:
3. Humanitarno djelovanje
4. Socijalna i psihosocijalna skrb o građanima, a osobito skrb za: osobe starije životne dobi, osobe s invaliditetom, osobe žrtve obiteljskog nasilja, djecu i mladež, obitelji, socijalno ugrožene obitelji i pojedince, marginalne skupine građana.
5. Zaštita zdravlja građana, a osobito:

* Promicanje zdravlja, zdravstveni odgoj i zdravstveno prosvjećivanje
* Prevencija i suzbijanje zlouporabe sredstava ovisnosti i drugih rizičnih ponašanja
* Zaštita i pomoć osobama oboljelim od kronične bolesti

1. Skrb za stradalnike Domovinskog rata i članova njihovih obitelji, zaštite digniteta i promicanje vrijednosti Domovinskog rata kao i poboljšanje kvalitete života sudionika i stradalnika Domovinskog rata – očuvanje temeljnih vrijednosti i digniteta Domovinskog rata – pružanje psihosocijalne pomoći sudionicima i stradalnicima Domovinskog rata kao i članovima njihovih obitelji – resocijalizacija i rehabilitacija sudionika i stradalnika Domovinskog rata – podizanje kvalitete i učinkovitosti skrbi o sudionicima i stradalnicima Domovinskog rata kao i članovima njihovih obitelji

* obilježavanje važnijih obljetnica i očuvanje sjećanja na Domovinski rat

1. Ukupno planirana vrijednost Natječaja je 24.000,00 eura.

Najmanji iznos financijskih sredstava koji se može prijaviti i ugovoriti po pojedinom projektu je 150,00 eura, a najveći iznos po pojedinom projektu je 8.000,00 eura.

1. Rok za podnošenje prijedloga projekata i programa je 30 dana od dana objave natječaja.
2. Svaka udruga može prijaviti i ugovoriti više programa/projekata u okviru ovog Natječaja. Ista udruga može biti partner na više projekata ili programa prijavljenih na Natječaj. Udruge koje provode programe/projekte u partnerstvu moraju priložiti Sporazum o partnerstvu kojim reguliraju međusobne odnose.
3. Prijavu projekta na Natječaj može podnijeti udruga sa sjedištem na području Grada Otoka upisana u Registar udruga i Registar neprofitnih organizacija odnosno zaklada, ustanova ili druga pravna osoba čija temeljna svrha nije stjecanje dobiti te je kao takva i registrirana u odgovarajućem Registru.

Udruge moraju imati Statute usklađene sa Zakonom o udrugama („Narodne novine” br. 74/14, 70/17, 98/19 i 151/22).

Svi prijavitelji svojim temeljnim aktima moraju biti opredijeljeni za obavljanje djelatnosti i aktivnosti koji su predmet financiranja te moraju promicati ciljeve i uvjerenja koja nisu protivna Ustavu i zakonu.

Svi prijavitelji moraju imati uredno ispunjene obveze prema Gradu Otoku iz ranijih odobrenih projekata i programa te podmirene sve doprinose, plaćen porez i druga davanja.

Prije potpisa ugovora korisnik će dostaviti ispunjeni obrazac Izjave o nepostojanju dvostrukog financiranja.

Prije potpisa ugovora korisnik će na zahtjev Službe – Tajništva grada morati priložiti dokaz da se protiv odgovorne osobe u udruzi i voditelja projekta ne vodi kazneni postupak te da nije pravomoćno osuđena za kaznena djela i prekršaje utvrđene Uredbom.

(7) Uz prijavu na Natječaj potrebno je dostaviti:

1. Ispunjen obrazac opisa programa/projekta
2. Ispunjen obrazac proračuna programa/projekta
3. Potpisan obrazac Izjave da se protiv korisnika financiranja odnosno osobe ovlaštene za zastupanje udruge i voditelja programa/projekta ne vodi kazneni postupak i nije pravomoćno osuđen.
4. Potpisan obrazac izjave o točnosti i istinitosti podataka.
5. Potpisan obrazac izjave o nepostojanju dvostrukog financiranja.
6. Potpisan obrazac izjave o partnerstvu.

Za svaki projekt/program potrebno je ispuniti zasebni obrazac. Obrasci se ispunjavaju isključivo na računalu.

S predlagateljima čiji prijedlozi budu uvršteni u program javnih potreba u području socijalne skrbi i zdravstvene zaštite Grada Otoka za 2025. godinu, sklopit će se Ugovor o korištenju sredstava za provedbu programa.

Propisani obrasci mogu se preuzeti na web stranici Grada Otoka www.otok.hr

Natječajnu dokumentaciju poslati poštom ili osobno na adresu: Grad Otok, „za Javni natječaj u području socijalne skrbi i zdravstvene zaštite”, 32252 Otok, Trg kralja Tomislava 6/A.

1. Natječajni postupak opisan je u Uputama za prijavitelje za Javni natječaj za dodjelu financijskih potpora za sufinanciranje programa i projekata u području socijalne skrbi i zdravstvene zaštite. Razmatrat će se samo projekti koji su pravodobno prijavljeni, te koji u cijelosti zadovoljavaju propisane formalne uvjete Javnog natječaja.
2. Sva pitanja vezana uz ovaj Javni natječaj mogu se postaviti slanjem upita na mail: info@otok.hr ili na mob: 091/621-0682..

(10) Rok za podnošenje prijava je 30 dana od dana objave natječaja.

Nepravovremeni i nepotpuni prijedlozi kao i prijedlozi koji ne sadrže svu potrebnu dokumentaciju neće se razmatrati. Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu u roku od 8 dana od dana primitka pisane obavijesti o tome, podnijeti prigovor Gradonačelniku. Razlozi i način podnošenja prigovora navedeni su u Uputama za prijavitelje koje su objavljene na web stranici Grada: [www.otok.hr](http://www.otok.hr)